बताया जा रहा है कि बुधवार को हमार टीवी की टीम लखनऊ में एक्‍जीक्‍यूटिव डाइरेक्‍टर जीके शास्‍त्री के साथ किसी काम से जा रही थी. तभी आवास विकास के कार्यालय के पास इनलोगों की गाड़ी रोककर छह से आठ लोगों ने मारपीट तथा हाथापाई की. इसके बाद वे लोग फरार हो गए. हमला नए ब्‍यूरोचीफ खालिद, कैमरामैन मनोज दुबे एवं ड्राइवर मनोज पर किया गया. हमार की टीम की तरफ से गौतमपल्‍ली थाने में हमार टीवी के पूर्व ब्‍यूरोहेड सीपी सिंह समेत कई लोगों के खिलाफ आईपीसी की धारा 147, 323 तथा 506 के तहत मामला दर्ज करा दिया गया. इसके बाद सीपी सिंह ने भी पॉजिटिव मीडिया के एक्‍जीक्‍यूटिव डाइरेक्‍टर जीके शास्‍त्री एवं खालिद समेत कई लोगों पर आईपीसी की धारा 406, 504 तथा 506 के तहत मामला दर्ज करा दिया गया. पुलिस पूरे मामले की जांच कर रही है.